Tänases saates....
Hingevaenlane ütleb sulle: "Ma ei taha, et paastuksid,
kuna siis saavad su pereliikmed päästetud.
Ma hajutan su tähelepanu,
sest kui paastud, leiab üks vabanemine aset su meeltes
Kui paastud, ootab sind ees ülendamine tööpaigas.
Ma hajutan su tähelepanu,
sest kui lõpetaksid oma paastu, tuleksid sellest välja täies väes."
ÜLELOOMULIK TÄNAPÄEV koos apostel Guillermo Maldonadoga
Õnnistusi sulle!
Olen apostel Guillermo Maldonado
ja kuuled kohe väga võimast sõnumit paastumise kohta.
Pühitsemise kohta läbi paastumise.
Oled sa valmis?
Oled sa valmis võtma vastu väga võimast ilmutust
ja liikuma hoopis teises dimensioonis?
See on see hetk.
Ava oma süda ja võta kuulda seda võimast sõnumit.
Pühitsemine läbi paastumise.
Paastumine.
Ütle koos minuga - paastumine.
Mida paastumine endast kujutab?
Võiksin rääkida paastumisest mitme erineva nurga alt.
Olen kirjutanud isegi raamatu paastumise kohta.
Mul on palju materjale paastumise kohta.
Kuid las ma jagada midagi värsket.
Mida paastumine endast kujutab?
Roomlastele 12:1-2 räägib paastumisest.
Näed seal meest, kes kirjutas Piibli 14 raamatut.
Ta räägib väga palju Jumala armust ja ka ohverdamisest.
Vanas Testamendis ohverdati loomi selleks, et jõuda lähemale Jumalale.
Surnud loom oli nende ohvrianniks.
Kuid Uue Testamendi järgi toome me iseendid Jumalale.
See kõige esimene asi, mida Jumalale tuua ja esitleda,
on öelda: "Ma pühitsen oma ihu Sulle."
Ja me teeme seda läbi paastumise.
"Nüüd, vennad, kutsun ma teid üles... tooma oma ihud Jumalale
elavaks, pühaks ja meelepäraseks ohvriks;
see olgu teie mõistlik jumalateenistus."
Ehk teisisõnu - ta ei palu sul teha midagi, mis pole mõistlik.
Ta palub sult' midagi
ja selleks on tuua oma ihu elavaks ohvriks.
Pühitsemine ja pühendumine Jumalale
saavad alguse paastumisest ja palvest.
Üks viise, kuidas tuua oma ihu elavaks ohvriks Jumalale,
on läbi paastumise.
Samal ajal aga sa ka pühitsed end Talle.
Sa ütled: "Ma eraldan end Jumalale oma vaba tahte alusel."
Kui paljudel on probleeme kohvi joomise lõpetamisega
paastu ajal?
Sul tekkib peavalu ja igasugu muid asju.
Olge ausad!
Tänan õde, te aususe eest! Kõik ülejäänud aga?
Tahan näha te üles tõstetud käsi.
Mul on üks reegel, mille järgi ma elan.
Kui ma söön midagi või teen midagi muud,
siis kui see miski takistab mind paastumast,
sest mul tekkivad peavalud vms.,
siis pean lõpetama nende asjade tegemise!
Sest ma ei taha, et ükski selline asi valitseks mu üle.
Tahan vaid, et Jeesus oleks mu valitseja!
Nii et oma ihude Jumalale andmine on mõistlik tegu.
"Appikene, aga me ei ela ju käsu, vaid armu all!"
Ütle seda Paulusele!
Tema käskis meil tuua oma ihud elavaks ohvriks
ja üks viis, kuidas seda teha, on läbi paastumise.
Mis see paastumine siis on?
Oma ihu elavaks ohvriks toomine vaba tahte alusel,
et saada pühitsetud Jumalale.
See on paastu definitsioon.
Oma ihu elavaks ohvriks toomine vaba tahte alusel,
et pühitseda ja pühendada see Jumalale.
Vaatame Matteuse 4:1
"Siis viis Vaim Jeesuse kõrbesse kuradi kiusata.
Ja kui ta oli...paastunud."
Ta oli kõige puhtam ja veatum mees üldse,
kes oli eales maa peal elanud.
Ta elus polnud mitte ühtainustki pattu,
kuid Ta paastus 40 päeva ja 40 ööd, peale mida Tal tekkis nälg.
Jeesus tõi oma ihu Jumala ette vaba tahte alusel ja pühitsuse nimel.
Ta ütles: "Jumal, tahan tõusta hingevaenlase vastu.
Kuid enne, kui seda inimesena teha saan,
pean selleks vaimselt valmis olema."
Ehk teisisõnu, paljud teist seisavad mitmete asjade ja kriiside keskel
silmitsi hingevaenlasega.
Seetõttu peaksid peatuma hetkeks ja ütlema:
"Ma ei saa sellest võitu, kui ei hakka paastuma."
Jeesus oli kõige puhtam isik, kes eales maa peal elanud
ja Tema paastus.
40 päeva ja 40 ööd.
Peale seda tekkis Tal nälg ja ka Saatan tuli Ta juurde ning ütles:
Kui sa oled Jumala Poeg, siis ütle, et need kivid saaksid leibadeks!”
Me kõik teame, mis edasi sai.
Mida ma sulle öelda tahan, on see,
et kui juba Jeesus pidi Saatana võitmiseks paastuma,
kui palju enam peame siis meie sinuga seda tegema.
Mis küll toimus Jeesuse mõtteis, kui Ta läks kõrbesse
ja võitis seal ära Saatana?
Millele Ta mõtles? Miks Ta paastus?
Paastumises on midagi, mida paljud meist ei tea,
aga mida Jeesus teadis.
Ta oleks võinud ju öelda:
"Ma olen ju Jumala Poeg, nii et mul pole vaja paastuda.
Mul on kogu vägi, millega võita vaenlane."
Ja ometi Ta paastus! Ja mitte vaid 2, aga 40 päeva!
40 päeva!
See on meditsiiniliselt tõestatud fakt, et kui paastud 40 päeva,
on su ihu viidud äärmuslikult viimase piiri peale.
See viib su ihu äärmuslikkuse piirini.
Sa paastud päeva ja ütled: "See oli hea."
Kui paastud 2 päeva, on juba raskem
ja kui 3 päeva, siis veelgi raskem.
Miks?
Sest sa viid oma ihu äärmuslikkuse piirimaile.
Vaatame Luuka 4:14
"Jeesus..." peale seda, kui Ta oli paastunud ja palvetanud,
kui Ta oli ristimisveest tõusnud ja võitnud ära hingevaenlase -
seda kõike läbi paastumise!
"Jeesus tuli..." nõrkenuna oma vaimus?
"Jeesus tuli Vaimu väes tagasi Galileasse
ja kuuldus temast levis kogu ümbruskonda,
kus Ta palvetas haigete eest, ajas välja kurje vaime
ja tõi taeva maa peale.
Nii et las ma öelda sulle, mida hingevaenlane sulle ütleb:
"Ma ei taha, et sa paastuksid,
sest siis saavad su pereliikmed päästetud.
Ma hajutan su tähelepanu,
sest kui sa paastud, vabanevad su meeled ja mõtted.
Kui paastud, saad tööpaigas ülendust.
Ma hajutan su tähelepanu,
sest muidu tuled välja sellest paastust täies väes!"
Kuula!
Kõige esimene asi, mida Jumal su paastumise ajal teeb,
on see, et Ta kinnitab sind ja Su tähelepanu Tema peale.
Oled sa kunagi kuulnud kedagi ütlevat:
"Ma ei kuule kunagi Jumalat! Ma ei kuule Ta häält!"
Jah, ma mõistan, miks sa Teda ei kuule,
sest su tähelepanu pole kinnitatud Jumalale.
Kuid esimene asi, mida Jumal su paastumise ajal ütleb,
väljendub vahel kannatusena.
Ta saab sellega su tähelepanu.
Võib-olla läbi lahutuse perekonnas või muud sellist.
Mitte, et Jumal neid halbu asju tooks,
aga Ta laseb neil asjadel sündida, et saada su tähelepanu.
Sest muidu sa käid lihtsalt kirikus ja elad lihalikul moel,
kuid raskused on Jumala viis öelda:
"Ma olen midagi võimast pannud valmis su jaoks.
Mitmed õnnistused, aga sa ei kuule mind."
Sa liigud vales suunas, mistõttu Jumal ütlebki:
"Palun tähelepanu!
Ma kõnelen läbi eesli, läbi apostli,
läbi su sõbra või mentori, et saada su tähelepanu."
Öelge keegigi: "Aamen!"
Tähelepanu!
Teine asi, mida Jumal teeb, kui on juba saanud su tähelepanu,
on see, et ta koorib su vaimu paljaks.
Mis mõttes koorib paljaks?
See siin on su vaim,
mis sai määritud selle läbi,
kui käisid kuskil, kus poleks pidanud käima.
Sinu vaimus on asju, mille kohta Jumal ütleb:
"Enne, kui saan ilmutada sulle iseennast ja seda, mida igatsed,
pean puhastama su vaimu,
et näeksid enne minu nägemist iseennast."
Nii et Jumal ütleb: "Su vaimus on erinevaid asju.
Sa käid teatud kohtades, või sul on sõpru, kes nakatavad sind
kibestumise- ja andestamatusega koguduse ja oma pere suhtes.
Su elus on asju, mis vajavad kõrvaldamist."
Ja millal Ta seda teeb? Paastumise käigus.
Te vist ei kuulnud, mida ma ütlesin? Paastumise kaudu!
Ta eemaldab kõik kibestumise ja andestamatuse,
sest Ta puhastab su vaimu.
Ja siis Jumal ütleb:
"Sellises seisus oled sa juba võimeline mind kuulma.
Sa olid nii pime, et polnud võimeline nägema,
mida püüdsin sulle öelda. Seda isegi läbi eesli.
Las ma nüüd kõrvaldada mõned asjad,
mis pimestavad su vaimu,
et sa võiks kuulda mu häält."
Kolmandaks ja ma tahan, et kirjutaksid selle üles!
Jumal vabastab su paastumise kaudu erinevatest tsüklitest ja harjumustest.
Iga kord, kui keegi ütleb midagi su kohta,
et sa pole piisavalt hea, või sa pole selline või tollene,
langed sa masenduse tsüklisse.
Igakord, kui su peres toimub tüli,
langed sa meeleheitesse ja masendusse.
Või äkki oled sa ebamoraalsuse tsüklis,
kus tegeled hooruse, abielurikkumise ja pornograafiaga?
Mingi hetk oled sellest vaba
ja 6 kuu pärast langed jälle samasse tsüklisse.
Ja sa mõtled, miks küll taolised tsüklid muudkui käivad su elus?
3 kuud on rahu majas
ja siis oled kõmm tagasi vana asja sees.
Jumal aga ütleb:
"Ma murran need tsüklid paastumise kaudu."
Kui paljudel teist on kõrini
neist mõttemallidest ja tsüklidest vaesusest?
Kui paljudel on kõrini alkoholi juurde tagasi pöördumisest?
Või samade abieluprobleemide ja uimastite juurde pöördumisest?
Ma kuulutan sulle,
et Jumal toob su läbi paastu välja neist tsüklitest ja mallidest
ning teeb su vabaks!
Andke Jumalale üks võimas aplaus!
Kui paljud teist võivad öelda just praegu ja siiralt:
"Pastor, ma olen täiega kinni taolistes tsüklites."
Tõstke oma käsi!
Kui oled kinni erinevate asjade tsüklis oma elus,
siis seetõttu peabki Jumal sind nö paljaks koorima
ja seetõttu on ka paastu esimesed päevad nii rasked.
Jumal koorib sind paljaks ja kõrvaldab neid mõttemalle,
aga ka tunnete malle.
Meil on nii palju emotsionaalseid inimesi.
Seepärast ka see nimetus - meeleolu muutused.
Kolmandaks - paastumine puhastab su vaimu.
Paastumine puhastab su vaimu?
Kuidas? Mis mõttes?
Paastumine puhastab su mõtteprotsesse.
Seetõttu sattuvadki su mõtted paastu ajal rünnaku alla.
On asju, millele oled mõelnud ja mis pole selged su mõtteis.
Kui aga paastud, siis mõtted löövad korraga nii klaariks,
sest Jumal puhastab su vaimu, et see oleks võimeline kuulma,
tajuma ja tunnetama vaimusfääri.
Nii et, kui su vaim saab puhastatud,
muutub ka su nägemine vaimumaailmas selgemaks.
Sa näed palju selgemini.
Aamen?
Sest sa ei pea enam läbima liiga palju lihalikku.
Sa oled palunud Jumalalt teatud asju.
"Jumal, ma vajan tööd."
"Jumal ma vajan seda või toda."
Kuid ometi sa ei näe läbimurdeid selles vallas.
Las ma öelda sulle midagi -
vaimusfääris on asju,
mida sa ei saa ületada muidu, kui vaid paastumise kaudu.
On teatud võimalused,
mis ei avane muidu, kui vaid paastumise kaudu.
Jeesus ütles: "See tõug ei lähe välja ilma palve ja paastuta."
Aamen?
Ehk teisisõnu, igakord, kui on kriis ja paljudel teist neid ka on,
Jumal ütleb: "Paastu ja palveta!"
Igakord, kui ma maadlen millegagi või kogen Saatana vastuseisu,
ütleb Jumal: "Palveta ja paastu!"
See on pühitsuse märk.
Neljandaks, paastumine kiirendab su vaimulikku vastuvõtu võimet.
Seetõttu Jeesus paastuski.
Ta tahtis, et Ta süda ja meeled oleksid selged.
Ta tahtis, et Ta vaim oleks terav, kui Ta Saatanaga silmitsi seisab.
ÜLELOOMULIKUD TUNNISTUSED
Mul on mitmeid ülikooli kraade
ja ma olen õppinud inseneriks mitmes erivaldkonnas.
Jumal kõnetas mind ühel suurkonverentsil Boliivias
ja ütles: "Kingi mulle oma annid ja elu ning ma kingin sulle su unistused."
Üheks mu unistuseks oli alati olnud omada oma maja
ja võimalust pakkuda stabiilsust oma perele.
Jumalariigi tööle astumine tähendas aga
oma rahalise sissetuleku ohverdamist.
Samas olen nii tänulik Jumalale,
et Ta andis mulle võime usaldada Teda oma rahaasjade osas
ja ka karjääri osas.
Suurim tunnistus, mis minul ja mu naisel täna on,
on see, et me omame päris oma kodu.
Jumal ainuüksi ei kinkinud meile imeilusat kodu,
aga varustas meid ka kogu vajamineva rahaga.
Näeme, et see on tulemus sellest,
et oleme olnud Talle ustavad ja kuulekad Tema Sõnale.
Oleme tänulikud ka oma vaimulike vanemate eest,
kelle Jumal on meile kinkinud.
Mõeldes tagasi mõned aastad,
hakkas mu poeg mõtlema erinevate ülikoolide peale.
Ta helistas mulle ja oli pisut pettunud,
kuna teadis, et tahab minna meditsiini õppima,
kuid samas meil polnud ressursse selleks,
kuna olen üksikema.
Kõik, mida talle öelda sain, oli: "Sina tee oma osa
ja mina teen oma", mis tähendas, et palvetan selle eest.
Ja ma tegin seda.
Tulemuseks oli täisstipendium Tampa Ülikoolist,
pluss kõigi muude kulude katmine.
Nii tema toitlustus ja majutus, kui kõik õpikud ja koolitarbed.
Lisaks sellele otsustas ta minna medkooli,
mis nõudis lisaressursse ja mis samuti tulid imeliselt kokku.
Ta ei uskunud, et ta sisse saab ja pealegi polnud meil raha selleks.
Viisin taaskord kogu loo Jumala ette, öeldes, et mul pole sellist raha.
Mäletan, kuidas palusin oma poja eest ja ütlesin:
"Issand, statistika ütleb, et kui tavaline üliõpilane lõpetab kooli
ega isegi kaalu medkooli astuda,
jääb tema õppelaenu summa 250 000-300 000 dollari kanti."
Kuid ma ütlesin: "Mu pojal ei saa olema sellist võlga!
Tal ei saa olema ühtki õppelaenu ega aastatepikkust võlga,
kuna Sina varustad ja Sina oled ustav."
Ja oh imet - mu poeg sai sisse ühte parimatesse eliitkoolidest.
Ta on täna 26-aastane ja teeb oma doktorikraadi.
Ta professor ütles talle hiljaaegu, et ta lõpetab kooli aasta võrra varem.
See on see, kus näen Jumala poolset asjade kiirendamist
oma poja elus.
Mu abikaasa igatsuseks on alati olnud aidata perekondi ja lapsi,
nii et ta hakkas psühholoogiat ja nõustamist õppima,
võttes samas kõike vaimulikku alati väga loomulikult.
Ta lõpetas paar aastat tagasi vaimse tervise nõustajana.
Võtsime septembris ette 30-päevase paastu,
et Jumal avaks meile teatud uksi.
Palvetasime, paastusime ja külvasime selle 30 päeva jooksul,
paludes Jumalalt läbimurret.
Saime avada oma ettevõtmise.
Jumal äratas mind ühel varahommikul mingi k 5 paiku
ja andis mulle me firma jaoks nime - Elava Oaasi Nõustamisteenus.
Nii nagu keset kõrbe olev oaas toob elu,
nii me usume, et ka Jumala Sõna toob elu.
Tahame oma ettevõttega aidata inimesi,
kes on depressioonis, või kelle pered on hävitatud;
pagulasi, kes on tulnud me riiki ja kogenud vägivalda, vägistamisi
ja paljusid teisi raskeid olukordi.
Mu naine aitab neid läbi teraapia, aidates neil leida oma pered
ja leida võimalusi siin me maal.
Me oleme olnud ustavad, kuid Jumal on olnud veelgi ustavam.
Kui me saade on sind puudutanud, anna meile sellest teada.
See oli üks väga võimas sõnum.
Tean, et paljud me tänased vaatajad pole kunagi kohtunud Jeesusega.
Kui sa vaatad meid täna ja oled minemas läbi raskuste,
tundes end üksildase ja kurvana;
kui su elus ja ümber on paljut teoksil ja sa ütled: "Ma vajan Jeesust!",
siis praegu on selleks õige aeg.
Vahet pole, millest oled läbi minemas.
Paljud võivad öelda: "Olen otsimas midagi.
Ei tea isegi, mida, aga tunnen end seesmiselt tühjana."
Jeesus on su vastus!
Seetõttu palu koos minuga just praegu, öeldes:
Isa Jumal,
ma mõistan, et ma olen patune.
Ma parandan meelt kõigist oma pattudest
ja tunnistan oma suuga,
et Jeesus Kristus on mu Issand ja Päästja.
Jeesus, tule mu südamesse!
Aamen.
Kui palusid seda palvet, siis anna meile ka teada sellest.
Lisaks sellele, kui vajad ka eestpalvet mõne oma eluvaldkonna pärast,
võta taaskord meiega ühendust ja me inimesed palvetavad su eest.
Ole õnnistatud ja näeme järgmine kord!
ÜLELOOMULIK TÄNAPÄEV koos apostel Guillermo Maldonadoga
Nähtud saade valmis
Guillermo Maldonado sõprade-partnerite toele
ja tänu teenistusele Jesus International Ministry.
Tõlge: Anne-Ly Raukas